Document ID: /roh_data/filtered/fineweb-2-filterrobots_roh.jsonl.gz/51927

Firefox dovra ditg per aviar
Quest artitgel descriva intgins motivs che pon chaschunar che Firefox ha ditg dad aviar e declera pass sco che ti pos meglierar la situaziun.
- Sche Firefox aviescha ma reaghescha plaun pos ti leger l'artitgel Firefox hangs or is not responding - How to fix.
- Sche Firefox n'aviescha insuma betg pli, pos ti leger l'aritgel Firefox won't start - find solutions.
Table of Contents
Midar la pagina da partenza
Problems cun ina pagina d'internet pon chaschunar che Firefox dovra ditg per aviar. Emprova da midar tia pagina da partenza a la pagina da standard u ad ina pagina vida. Legia Definir la pagina da partenza per retschaiver instrucziuns.
Midar sco che fanestras e tabs vegnan avertas
Sche Firefox è configura per Restaurar la sessiun per mussar tias fanestras e tes tabs da l'ultima giada poi dar che Firefox dovra ditg perquai ch'el sto chargiar ina massa fanestras e tabs sche ti has gì avert ina massa da quels l'ultima giada sche ti has utilisà Firefox. Activescha Betg chargiar ils tabs enfin ch'els vegnan tschernids en la secziun 'Tabs' da la fanestra da preferenzas. Uschia vegn be l'ultim tab avert chargià directamain cun aviar.
Controllescha tes program dad antivirus
Firefox legia in tschert dumber da datotecas durant aviar. Tscherts programs dad antivirus pon far scans intensivs da questas datotecas durant aviar e bloccar l'access enfin che quests scans èn cumpletads. Sch'il problem ha cumenzà suenter installar, actualisar u reconfigurar tes program dad antivirus stos ti dumandar il producent da quest per agid.
Tschertgar problems cun extensiuns u designs
Firefox chargia las extensiuns durant aviar e bleras extensiuns execueschan lavurs durant aviar. Legia l'artitgel Troubleshoot extensions, themes and hardware acceleration issues to solve common Firefox problems per emprender sco identifitgar extensiuns che pon chaschunar il problem.
Optimar Windows
Fai pli spert Windows e procura che tes computer funcziunescha meglier. Ti pos leger l'aritgel Optimar Windows 7 per retschaiver dapli prestaziun, tscherts da quests tips funczuneschan era per autras versiuns da Windows.
Autras soluziuns
Sche questas propostas e soluziuns na reduceschan betg considerablamain il temp dad aviar da Firefox pos ti era leger l'artitgel Troubleshoot and diagnose Firefox problems per chattar auters pass che pudessan gidar.